30.12.2022
SL
Uradni list Evropske unije
C 498/43
28. poudarja vlogo lokalnih in regionalnih šol, univerz, raziskovalnih centrov ter lokalnih in regionalnih ekosistemov pri sodelovanju v vozliščih za digitalne inovacije ali celo njihovem vodenju, saj ta pogosto niso usklajena z regionalnimi politikami, zaradi česar se pogosto zapravijo obsežna strokovna znanja in umske zmogljivosti; v zvezi s tem je treba sprejeti ukrepe za preprečevanje bega možganov, pri čemer je decentralizirano delo pod pravičnimi pogoji lahko del rešitve, zlasti za prikrajšana območja;
29. poudarja, da je treba storiti več, da bi mala in srednja podjetja podprli pri digitalizaciji, saj zaostajajo za večjimi podjetji z več sredstvi, treba pa je razviti tudi nove spretnosti.
Znatno je treba zmanjšati upravno breme za dostop do financiranja EU (ne le v zvezi z digitalnimi tehnologijami) za mala in srednja podjetja in zlasti mikropodjetja.
Upravne zahteve morajo biti sorazmerne z velikostjo podjetja, pri čemer je treba ob prejemu sredstev EU pravično obravnavati lastnike malih in srednjih podjetij (12).
Evropska komisija bi morala pri sedanjih praksah izvesti test za mala in srednja podjetja ter predložiti predloge za zmanjšanje upravnega bremena, zlasti za mikropodjetja (npr. izvzetje iz revizij);
30.
dodelitev sredstev mehanizma za okrevanje in odpornost za digitalne pobude in zlasti mala in srednja podjetja bi bilo treba pozorno spremljati ter oceniti, ali je znesek financiranja, dodeljen malim in srednjim podjetjem, sorazmeren s njihovim prispevkom k nacionalnemu (in regionalnemu) BDP;
E-uprava, digitalna odpornost 31. podpira Evropsko komisijo pri spodbujanju bolj ciljno usmerjenih kampanj ozaveščanja državljanov na obstoječih platformah za e-sodelovanje na ravni EU ter nacionalni, regionalni in lokalni ravni z bolj usklajenim sodelovanjem z državami članicami ter lokalnimi in regionalnimi organi in izmenjavo najboljših praks;
32. predlaga, da države članice namenijo posebna sredstva za razvoj javno-zasebnih partnerstev, kampanje ozaveščanja ter usposabljanje, da bi državljane, zlasti mlajše generacije, podjetja in javni sektor pripravili na spoprijemanje s kibernetsko kriminaliteto kot horizontalnim vprašanjem digitalne preobrazbe.
V podporni program financiranja po krizi je treba vključiti tudi naložbe, povezane z digitalnim izobraževanjem, širokopasovno povezljivostjo, nakupom potrebne opreme in usposabljanjem učiteljev za take razmere.
Ponovno bi bilo treba ustrezno preučiti tudi upravljanje vsebin v digitalnem izobraževanju, pri tem pa upoštevati izzive in probleme, ki bi jih lahko povzročila uporaba digitalnih spletnih vsebin;
33. predlaga, naj Evropska komisija in države članice obravnavajo čezmejne regulativne ovire in ovire za interoperabilnost, ki preprečujejo popolno izvajanje digitalnega enotnega trga in ovirajo širjenje podjetij in tehnologij v Evropi.
Poleg tega bodo lokalne in regionalne oblasti omogočile opredelitev skupnega modela, na primer s širokopasovno platformo;
34. priporoča, naj bo interoperabilnost regionalnih in lokalnih javnih sistemov IT s sistemi na nacionalni ravni izhodišče za vsakršno digitalno pobudo, zlasti če že obstajajo standardi EU za IKT ali skupne tehnične specifikacije EU.
Interoperabilnost bi morala biti vedno povezana s tehnološko nevtralnostjo rešitev in storitev, tudi za preprečevanje vezanosti na ponudnika; poleg tega bi bilo treba izvesti test za mala in srednja podjetja za vsako digitalno javno storitev, ki jim je namenjena; predstavniki lokalnih in regionalnih oblasti bi morali biti člani ustreznih odborov na nacionalni ravni ter imeti svetovalno vlogo v ključnih pobudah za interoperabilnost;
(12)
Izjava o neposrednih stroških dela za lastnike malih in srednjih podjetij, ki ne prejemajo plače, in druge fizične osebe, ki ne prejemajo plače, temelji na stroških na enoto, enakovrednih plači raziskovalcev (https://ec.europa.eu/info/funding-tenders/ opportunities/docs/2021-2027/common/guidance/unit-cost-decision-sme-owners-natural-persons_en.pdf).